SEBUAH SIRI DOKUMENTARI NETFLIX
Pemangsa paling berkuasa yang hidup di muka Bumi.
Namun ia memerlukan lebih daripada kekerasan…
untuk sampai ke puncak.
Dengan kepintaran yang hebat,
dan menggunakan peluang yang ada,
beruang berkuasa di tempat paling mencabar di Bumi.
Namun, anak beruang tak dilahirkan dengan kebolehan untuk hidup.
Anak beruang perlu diajar.
Tugas ibu beruang memang berat
dalam menyediakan anaknya
menghadapi dunia.
BERUANG
MASSACHUSETTS AMERIKA SYARIKAT
Terkunci dalam genggaman musim sejuk,
hutan di utara
pegun.
Sunyi.
Tiada petanda menunjukkan
tersorok di bawah salji,
seekor gergasi sedang tidur.
Bernafas dengan perlahan.
Jantung berdegup cuma lapan kali seminit.
Tanpa makanan sejak musim luruh.
Selama tiga bulan,
beruang hitam Amerika ini dorman.
Lebih menakjubkan…
tiga minggu lalu,
beruang ini bangkit sebentar untuk melahirkan
tiga anak beruang.
Setiap satu hanya seberat setin sup.
Walaupun si ibu hidup bergantung kepada simpanan lemaknya,
anak-anaknya takkan lapar.
Susunya kaya,
bayi dah membesar dua kali ganda.
Kisah sama ini berlaku di seluruh Amerika Utara.
Lebih setengah juta beruang hitam berhibernasi.
Bawah tanah.
Atau di bawah pokok yang tumbang.
Lebih menakjubkan, ada yang di luar.
Anak beruang mengerekot dalam pelukan ibu, hidup dek kehangatannya.
Namun ibu ini
pilih tempat yang amat selesa.
Apabila musim bunga tiba,
kerja kerasnya akan bermula.
Asuhan anak beruang
membentuk seluruh kehidupannya.
Cuma ada lapan spesies beruang.
Dijumpai di hutan Asia
hingga ke glasier Artik.
Ada yang kecil,
cuma saiz seekor anjing.
Ada yang seberat sekitar 907 kg.
Walaupun beruang diklasifikasi sebagai karnivor,
kebanyakan beruang makan apa saja yang ada.
Namun cara dapatkan makanan pada masa yang tepat
hanya boleh diajar oleh ibu yang gigih.
Setiap habitat beruang ada cabarannya sendiri.
Belajar menggunakan otaknya
serta kekuatannya
amat penting untuk kelangsungan hidup.
Musim sejuk Artik.
Bahaya.
Tak bernyawa.
Sebenarnya,
tak juga.
Walaupun suhu -40 darjah,
beruang kutub tertebat
dengan dua lapisan bulu
dan lapisan lemak setebal tangan manusia.
Beruang kutub tak perlu berhibernasi.
Musim sejuk ialah musim memburunya.
Anjing laut mangsa kesukaannya,
dan beruang kutub guna deria bau hebatnya
untuk mengesan anjing laut berbatu jauhnya.
Beruang kutub jantan ini jejak bau,
tapi ia bukan mangsa.
Ia bau beruang lain.
Beruang kutub jantan bunuh anak beruang yang bukan anaknya.
Anak beruang ini, hampir matang dan tak lemah.
Namun begitu,
lebih baik jangan dekat.
Sebelum anak beruang ini berdikari,
kebolehan memburu harus diperbaiki.
Ini mungkin peluang
untuk ibu tunjuk caranya.
Ikut arus menentang angin.
Guna penyamaran.
Menyelinap dalam jarak untuk menerkam.
Dengan setiap buruan yang berjaya
ibu bantu anaknya jadi lebih kuat
dan lebih bijaksana.
Apabila anak meninggalkan ibunya, pengajaran inilah yang menentukan
antara hidup dan mati.
MASSACHUSETTS AMERIKA SYARIKAT
Beruang mula belajar daripada ibu apabila tinggalkan gua.
Musim bunga dah tiba untuk keluarga beruang hitam,
dan hutan belantara sudah memanggil.
Ibu beruang hilang 45 kg lemak sejak musim luruh,
hampir separuh berat badannya,
jadi ibu dah bersedia untuk keluar.
Anaknya yang kekenyangan dengan susu
tak nampak mahu tergesa-gesa.
Ini dunia baru.
Memanjat naluri semula jadi.
Walaupun begitu, ada halangan di laluan.
Dari halangan pertama lagi,
ibunya sentiasa membantu.
Si ibu satu-satunya penjaga,
pendidik dan pelindung.
Ia tanggungjawab yang besar.
Sekitar sepertiga anak beruang tak melepasi tahun pertama.
Salah satu bahaya terbesar yang dihadapi
ialah beruang lain.
ALASKA AMERIKA SYARIKAT
Beruang perang atau grizzly
sudah turun dari jerumun musim sejuk di gunung.
Beruang perang berkumpul di padang rumput untuk makan rumput sedge.
Beruang tak pertahankan kawasan seperti anjing atau kucing,
tapi tetap tahu siapa berkuasa.
Beruang jantan dominan tua ini
menganggap padang rumput itu miliknya sudah bertahun-tahun.
Beruang itu perlu naikkan beratnya
supaya boleh lawan beruang yang ingin mencabarnya
apabila musim mengawan tiba.
Rumput ini mengandungi banyak protein yang membina otot.
Akan tetapi bagi beruang yang lebih bijak,
ada banyak lagi makanan yang lebih berkhasiat.
Ibu ini bawa anaknya
untuk menikmati sajian yang amat istimewa.
Pantai berlumpur mungkin nampak tak memberangsangkan.
Namun menggali
boleh jumpa sesuatu yang berharga.
Apabila jumpa kima,
ia perlu dikopek,
sesuatu yang rumit untuk dilakukan.
Tak semua beruang di sini boleh lakukannya.
Ia dipelajari daripada ibunya.
Kini ia diajar kepada anaknya.
Waktu air surut,
pengopek kima yang handal boleh dapat beratus sajian enak ini.
Ia mengandungi lebih banyak protein
daripada sekadar makan rumput.
Mengajar anaknya akan beri kelebihan dalam dunia yang kompetitif ini.
Beruang asing.
Masa untuk berundur.
Satu lagi pengajaran penting.
Elak konfrontasi jika boleh.
Beruang yang marah sukar diatasi.
Walaupun lawannya lebih besar,
jangan perkecilkan beruang.
Atau cakarnya.
Cakar sepanjang 10 cm itu senjata yang menakutkan.
Namun ia juga alat pelbagai guna.
Pepaku untuk memanjat.
Penyodok.
Cangkuk ais.
Malah, peralatan untuk makan.
Apabila terasa gatal,
memang nikmat.
Antara cakar terpanjang
dimiliki beruang paling kecil.
Cuma satu persepuluh saiz grizzly,
beruang matahari ialah pakar kelangsungan hutan.
Bukan mudah untuk mencari makanan di hutan tebal.
Namun dengan deria bau yang hampir tiada tandingannya,
beruang ini ikut hidungnya.
Beruang matahari dapat kenal pasti sumber bau manis itu.
Cuma ada satu masalah.
Ia berada di atas pokok.
Setinggi empat tingkat.
Tetapi beruang matahari
amat suka madu.
Nasib baik beruang matahari pandai memanjat.
Cakar panjang yang melengkung itu
dapat mencengkam dengan baik,
dan saiz sebesar anjing buat beruang matahari ringan dan tangkas,
tapi…
pokok yang dipanjatnya pokok salah.
Sekarang,
ada persaingan.
Mungkin juga tidak.
Beruang matahari juga suka makan lundi di dalam kayu reput.
Sementara beruang lain terganggu,
peluang untuk tukar pokok.
Lebah itu marah, tapi nasib baik tak bersengat.
Akhirnya.
Beruang matahari jumpa habuannya.
Cakar itu juga sesuai untuk senduk madu.
Lidah sepanjang 25 cm habiskan selebihnya.
Jika bercakap tentang mencari makanan di hutan,
beruang matahari memang handal.
Hutan tempat bergantung kian dibersihkan untuk pertanian
buat beruang matahari kehilangan tempat tinggal…
dan lebih terdedah kepada buruan haram untuk buat ubat tradisional.
Beruang matahari kini beruang paling sukar ditemui.
Lebih sukar ditemui
berbanding beruang paling membingungkan.
Panda gergasi menghabiskan kebanyakan hidupnya
makan satu benda sahaja.
Buluh.
Panda boleh makan buluh dengan santai selama 12 jam sampai segah.
Ia 99% daripada dietnya.
Panda satu-satunya beruang
dengan tulang terjulur di tapak tangan seperti ibu jari.
Sesuai untuk buat hot dog buluh.
Diet sayuran ini mungkin pilihan pelik.
Panda berkembang untuk makan daging.
Namun disebabkan ada banyak buluh
dan tumbuh sepanjang tahun,
selama berjuta tahun, panda memilih makanan lebih mudah.
Masalahnya,
perut panda belum begitu sesuai untuk menghadamnya.
Jadi panda hidup
dengan makan banyak.
Tanpa buat aktiviti lain.
Namun apabila manusia menebang sebahagian besar hutan buluh Asia,
panda sudah tiada makanan
dan berada di ambang kepupusan.
Diet yang begitu khusus ini satu pengecualian.
Kebanyakan beruang lebih suka mencuba rasa baru.
MINNESOTA AMERIKA SYARIKAT
Hutan di sempadan Kanada
tempat tinggal berpuluh ribu beruang hitam.
Pertengahan musim panas ini, ibu bawa anak-anaknya
mencari makanan.
Ibu memimpin anaknya dengan mendengus.
Pada usia enam bulan, anak-anaknya ingin tahu.
Namun masih naif.
Ibu harus jadi mata dan telinga anaknya.
Erangannya menandakan
ada sesuatu yang tak kena.
Beruang jantan.
Beruang jantan boleh bunuh anaknya
dan paksa ibu itu mengawan semula.
Apabila ibu menggeram, masa untuk bersembunyi.
Ibu beri amaran, tapi beruang jantan itu tak faham.
Batuk itu bermaksud "panjat."
Ibu harus tenang dan cekal.
Serta bertahan.
Hingga si jantan itu faham,
jangan buat ibu itu berang.
Sejak meninggalkan jerumun,
ibu galakkan anak-anaknya memanjat.
Ia berbaloi.
Ibu akan pastikan keadaan selamat,
barulah anak-anak boleh turun.
Peluang untuk berlatih memanjat lagi,
sementara ibu tidur sebentar.
Tak boleh lena sangat.
Musim luruh bakal tiba.
Seluruh keluarga mesti makan banyak.
Di tempat yang lebih mencabar,
mencari makanan dan air
pergelutan sepanjang tahun.
BANJARAN GUNUNG ANDES PERU
Puncak ini mungkin nampak tak didiami.
Namun bagi beruang Andea, inilah tempat tinggalnya.
Satu-satunya spesies beruang di Amerika Selatan.
Paddington sebenar.
Di sini tak perlu pakai kot dan topi.
Gunung tertinggi menghalang awan…
menghasilkan gurun beraltitud tinggi.
Tempat ini tak dapat hujan sampai lapan bulan.
Ini satu-satunya mata air semula jadi di kawasan luas itu.
Wahah yang subur.
Beruang ini boleh lepak di sini sepanjang hari.
Apabila si jantan memonopoli tempat mandi,
yang lain perlu panjang akal.
Ibu ini menunjukkan kepada anaknya
yang batang pokok pun
boleh membantu untuk hidup.
Dengan rahang terkuat untuk beruang sebesarnya,
mudah mengoyak batang pokok untuk capai lembapan di dalam.
Makanan dan air sukar didapati, jadi tenaga harus dijimatkan.
Berehat kerap.
Di atas pokok lebih sejuk,
tapi pokok kurus tak dapat menampungnya.
Beruang ini lakukan sesuatu
beruang lain tak lakukan.
Buat katil untuk dirinya.
Kepintaran inilah
yang membantunya bertahan hingga hujan kembali turun.
Semula jadi nyaman.
Amat selesa.
Tempat sesuai untuk berehat.
ALASKA AMERIKA SYARIKAT
Jauh di utara,
hidup kurang aman.
Grizzly dominan.
Sejak musim bunga,
beratnya bertambah sekilo sehari.
Tambahan berat itu diperlukan.
Saiz lebih besar dan ganas buat ia lebih berkuasa,
mengawal tempat makanan terbaik
dan mengawan dengan beruang betina di situ.
Namun selepas sedekad berkuasa,
beruang itu sudah tidak sehebat dulu.
Masalah lebih besar
sedang mencarinya.
Beruang jantan muda yang dapat kesan kelemahan.
Bos perlu buktikan diri kepada beruang betina
dan tunjuk junior siapa berkuasa di situ.
Lenggok jalan koboi.
Ia sepatutnya buat lawan kagum.
Masalahnya,
beruang muda itu besar.
Disaksikan beruang betina,
tak bolehlah berundur.
Si bos tua sudah tewas.
Padang rumput itu sudah bertukar tangan.
Berkuat kuasa serta-merta.
Pemerintahan bos tua sudah berakhir.
Beruang betina buat pilihan bijak,
bertahan untuk beruang lebih kuat dan cergas
sebagai ayah anak-anaknya.
Beruang muda itu habiskan masa
menikmati habuannya.
Lebih jauh ke utara,
mengharungi musim panas
satu pergelutan serius.
Setiap tahun, ketika Artik semakin panas,
ais laut kembali ke utara.
Beruang kutub terdampar di darat tanpa makanan.
Oleh kerana perubahan cuaca buat ais cair lebih awal,
beruang kutub lapar lebih lama.
Ibu harus lakukan apa saja
untuk pastikan keluarganya hidup.
Walaupun terpaksa bawa anak-anak ke arah bahaya.
Di pantai utara Alaska,
pemburu ikan paus untuk sara hidup tinggalkan tulang.
Disebabkan kelaparan,
beruang datang cari sisa makanan.
Beruang saling bertolak ansur, hingga ke satu tahap.
Ibu tahu anak-anaknya hadapi bahaya berdepan dengan beruang dewasa.
Namun ancaman kebuluran
lebih teruk.
Anak beruang perlu belajar hadapi
situasi tak menyenangkan seperti ini
jika mahu harungi musim panas lebih lama dan lebih panas.
Walaupun begitu, jumlah beruang kutub diramalkan berkurangan sebanyak sepertiga
beberapa dekad yang akan datang.
Bukan beruang kutub saja yang terancam.
Enam daripada lapan spesies beruang
terdedah kepada kepupusan.
Ancaman terbesarnya,
kehilangan habitat.
Beruang juga dianiaya.
Namun tak terlambat untuk selamatkan beruang,
lindungi hutan rimba yang diperlukan untuk hidup biak…
dan bantu beruang dengan menyelamatkan,
memulihkan
dan melepaskannya.
Sudah ada bukti ia berhasil.
Projek pembiakan dan perlindungan hutan
menggandakan jumlah panda liar.
Jika kita beri ruang untuk beruang,
sifat sesuaikan dirinya akan uruskan selebihnya.
Asalkan ada beruang lain
untuk tunjukkan jalan.
Dengan kedatangan musim luruh di Amerika Utara,
ibu beruang hitam buat usaha terakhir
untuk sediakan si kecil hadapi musim sejuk.
Ibu dan anak sasar makanan berkalori tinggi.
Tahun yang baik boleh dapat buah ok
yang kaya karbohidrat dan lemak.
Namun jika tak cukup makanan di hutan,
beruang cari makanan segera…
menuju ke pusat bandar
untuk memanfaatkan makanan
yang kita buang.
Di hutan bandar atau di rimba,
beruang bergantung pada kepintarannya untuk makan sepanjang musim luruh.
Lebih besar beruang, lebih besar kendurinya.
KAMCHATKA RUSIA
Beruang perang,
jenis paling meluas antara beruang lain,
boleh didapati di seluruh Amerika Utara, Eropah dan Asia.
Beruang terbesar hidup di tempat yang banyak makanan.
Ada lebih kurang 10,000 di semenanjung gunung berapi ini.
Namun tempat ini bakal dilitupi salji
selama enam bulan.
Untuk tahan hibernasi selama itu,
berat badannya perlu digandakan.
Cuma ada satu cara untuk lakukannya.
Pergi memancing.
Setiap tahun,
berjuta salmon yang membiak beri habuan lumayan.
Beruang jantan yang besar boleh makan
sekitar 100,000 kalori sehari.
Itu 300 keju burger.
Ia dipanggil hiperfagia.
Beruang boleh makan
dan makan
tanpa rasa kenyang.
Ia jamuan bermusim dan simpan sebagai lemak,
tenaga untuk musim sejuk yang panjang.
Setiap kehidupan beruang berbeza.
Namun semua beruang ada satu persamaan.
Masa ibu luangkan
mengajar kemahiran kepada generasi seterusnya…
dan memimpin anaknya melalui musim-musim
adalah rahsia sebenar kepada kejayaan beruang.
Sama ada hidup di gurun gersang
atau keluar sekali lagi menghadapi musim sejuk Artik.
Anak beruang hitam berjaya hidup hingga ke hujung tahun pertama.
Di jerumun,
bateri dicas sepenuhnya…
beruang dalam mod siap sedia.
Selamat dan hangat,
beruang akan tidur hingga musim bunga kembali.
Memeluk ibunya.
Terjemahan sari kata oleh NNorhan